## Uredba o izmjenama i dopunama Uredbe o unutarnjem ustrojstvu Državnog inspektorata

### NN 23/2013 (25.2.2013.), Uredba o izmjenama i dopunama Uredbe o unutarnjem ustrojstvu Državnog inspektorata

VLADA REPUBLIKE HRVATSKE

385

Na temelju članka 63. stavka 2. Zakona o sustavu državne uprave (»Narodne novine«, broj 150/2011) i članka 8. stavka 2. Zakona o Državnom inspektoratu (»Narodne novine«, br. 116/2008, 123/2008 i 49/2011), Vlada Republike Hrvatske je na sjednici održanoj 21. veljače 2013. godine donijela

UREDBU

O IZMJENAMA I DOPUNAMA UREDBE O UNUTARNJEM USTROJSTVU DRŽAVNOG INSPEKTORATA

Članak 1.

U Uredbi o unutarnjem ustrojstvu Državnog inspektorata (»Narodne novine«, broj 31/2012), u članku 3. iza točke 7. dodaje se nova točka 8. koja glasi:

»8. Sektor kontrolno-instruktivnog nadzora«.

Dosadašnje točke 8. i 9. postaju točke 9. i 10.

Članak 2.

U članku 5. stavku 2. riječi: »obavlja stručni nadzor nad radom gospodarskih inspektora« brišu se.

Članak 3.

U članku 7. riječi: »obavlja stručni nadzor nad radom inspektora u područnim jedinicama« brišu se.

Članak 4.

U članku 8. riječi: »obavlja stručni nadzor nad radom inspektora u područnim jedinicama« brišu se.

Članak 5.

U članku 9. riječi: »obavlja stručni nadzor nad radom inspektora u područnim jedinicama« brišu se.

Članak 6.

U članku 10. stavak 2. mijenja se i glasi:

»U Službi nadzora u području zaštite potrošača, ustrojavaju se:

2.2.1. Odjel zaštite ekonomskih interesa potrošača,

2.2.2. Odjel hrane,

2.2.3. Odjel sigurnosti proizvoda.«.

Članak 7.

U članku 11. riječi: »obavlja stručni nadzor nad radom inspektora u područnim jedinicama« brišu se.

Članak 8.

Naslov iznad članka 12. i članak 12. mijenjaju se i glase:

»2.2.2. Odjel hrane

Članak 12.

Odjel hrane obavlja inspekcijske i druge poslove koji se odnose na primjenu zakona i drugih propisa u području nadzora i primjene propisa u maloprodaji glede sadržaja označavanja i kakvoće hrane i hrane za životinje bez obzira na podrijetlo, označavanje i kakvoću vina, voćnih vina i drugih prehrambenih proizvoda, oznaka zemljopisnog podrijetla i oznaka tradicionalnog ugleda poljoprivrednih i prehrambenih proizvoda; obavlja poslove u vezi sa Sustavom brzog uzbunjivanja za hranu i hranu za životinje (RASFF), prati primjenu propisa iz svoga djelokruga, izrađuje prijedloge planova i izvješća; za Povjerenstvo za žalbe izrađuje nacrte drugostupanjskih rješenja povodom žalbe na prvostupanjska rješenja inspektora, izrađuje prijedloge odgovora na tužbe protiv rješenja Povjerenstva za žalbe, prati i poduzima mjere i aktivnosti za pravodobno i stručno obavljanje nadzora, pokreće inicijativu za izmjene i dopune zakona i drugih propisa, predlaže programe rada, izrađuje i predlaže upute za rad inspektora za provođenje nadzora, pruža stručnu pomoć i usmjerava na određene zadaće i poslove, brine se o provođenju metode rada, te obavlja i druge poslove u okviru svoga djelokruga.«.

Članak 9.

Iza članka 12. dodaje se naslov i članak 12.a koji glase:

»2.2.3. Odjel sigurnosti proizvoda

Članak 12.a

Odjel sigurnosti proizvoda obavlja inspekcijske i druge poslove koji se odnose na primjenu zakona i drugih propisa u području nadzora primjene propisa koji se odnose na sukladnost i sigurnost proizvoda, obavlja provjeru tehničkih i sigurnosnih zahtjeva za proizvode, obveze pravnih i fizičkih osoba koje stavljaju proizvode na tržište, provedene postupke ispitivanja i ocjene sukladnosti s propisanim zahtjevima, isprave koje prate proizvode u prometu (tehničku dokumentaciju, potvrde o sukladnosti, upute za uporabu, upute za sklapanje, održavanje, upozorenja i sl.), koje moraju imati proizvodi prije stavljanja na tržište, pakiranje, obilježavanje, označivanje proizvoda propisanim oznakama i prezentiranje, pravodobno obavješćivanje o opasnostima koje proizvodi mogu predstavljati, te po potrebi povlačenje proizvoda s tržišta, brze razmjene službene obavijesti (RAPEX) o mjerama i radnjama u pogledu proizvoda koji predstavljaju ozbiljan rizik za sigurnost potrošača, prati primjenu propisa iz svoga djelokruga, izrađuje prijedloge planova i izvješća; za Povjerenstvo za žalbe izrađuje nacrte drugostupanjskih rješenja povodom žalbe na prvostupanjska rješenja inspektora, izrađuje prijedloge odgovora na tužbe protiv rješenja Povjerenstva za žalbe, prati i poduzima mjere i aktivnosti za pravodobno i stručno obavljanje nadzora, pokreće inicijativu za izmjene i dopune zakona i drugih propisa, predlaže programe rada, izrađuje i predlaže upute za rad inspektora za provođenje nadzora, pruža stručnu pomoć i usmjerava na određene zadaće i poslove, brine se o provođenju metode rada, te obavlja i druge poslove u okviru svoga djelokruga.«.

Članak 10.

U članku 13. stavku 2. riječi: »obavlja stručni nadzor nad radom inspektora rada« brišu se.

Članak 11.

U članku 14. riječi: »obavlja stručni nadzor nad radom inspektora u područnim jedinicama« brišu se.

Članak 12.

U članku 15. riječi: »obavlja stručni nadzor nad radom inspektora u područnim jedinicama« brišu se.

Članak 13.

U članku 23. stavku 2. riječi: »Područne jedinice Varaždin« brišu se.

Članak 14.

Iza članka 32. dodaje se nova točka 8. i članak 32.a, podtočka 8.1., članak 32.b, podtočka 8.2. i članak 32.c koji glase:

»8. SEKTOR KONTROLNO-INSTRUKTIVNOG NADZORA

Članak 32.a

Sektor kontrolno-instruktivnog nadzora obavlja i provodi kontrolno-instruktivni nadzor nad radom inspektora koji se odnosi na pravilnost vođenja inspekcijskog, upravnog te postupka koji prethodi sudskim postupcima, a s ciljem utvrđivanja kvantitete i kvalitete obavljenih inspekcijskih poslova te ujednačavanja rada. Predlaže poduzimanje mjera zbog povreda službene dužnosti u obavljanju inspekcijskih poslova, poglavito u vezi s neizvršavanjem i nesavjesnim izvršavanjem službeničkih obveza. Surađuje s unutarnjim ustrojstvenim jedinicama Inspektorata, te obavlja i druge poslove u okviru svoga djelokruga.

U Sektoru kontrolno-instruktivnog nadzora, ustrojava se:

8.1. Služba kontrolno-instruktivnog nadzora nad radom gospodarskih inspektora

8.2. Služba kontrolno-instruktivnog nadzora nad radom inspektora rada, rudarskih, elektroenergetskih i inspektora opreme pod tlakom.

8.1. Služba kontrolno-instruktivnog nadzora nad radom gospodarskih inspektora

Članak 32.b

Služba obavlja poslove kontrolno-instruktivnog nadzora nad radom gospodarskih inspektora koji se odnose na postupanje inspektora u provođenju inspekcijskog nadzora u pogledu pravilnosti vođenja inspekcijskog, upravnog i kaznenog postupka te primjene materijalnih propisa, inicira stručno osposobljavanje i usavršavanje inspektora, rasprave, tečajeve i seminare radi stručnog usavršavanja i osposobljavanja inspektora, poduzima temeljem propisa predviđene mjere da se ustanovljeno stanje odnosno nepravilnosti u radu inspektora usklade s propisima, izrađuje program rada, radi obavljanja poslova Službe surađuje sa drugim ustrojstvenim jedinicama Inspektorata, obavlja i druge poslove u okviru svoga djelokruga.

Za obavljanje poslova iz djelokruga Službe određuje se po jedan samostalni izvršitelj u sjedištu Područne jedinice Rijeka, Područne jedinice Split, Područne jedinice Osijek, Područne jedinice Varaždin i Područne jedinice Zagreb.

8.2. Služba kontrolno-instruktivnog nadzora nad radom inspektora rada, rudarskih, elektroenergetskih i inspektora opreme pod tlakom

Članak 32.c

Služba obavlja poslove kontrolno-instruktivnog nadzora nad radom inspektora rada, rudarskih, elektroenergetskih i inspektora opreme pod tlakom koji se odnose na postupanje inspektora u provođenju inspekcijskog nadzora u pogledu pravilnosti vođenja inspekcijskog, upravnog i kaznenog postupka te primjene materijalnih propisa, inicira stručno osposobljavanje i usavršavanje inspektora, rasprave, tečajeve i seminare radi stručnog usavršavanja i osposobljavanja inspektora, poduzima temeljem propisa predviđene mjere da se ustanovljeno stanje odnosno nepravilnosti u radu inspektora usklade s propisima, izrađuje program rada, radi obavljanja poslova Službe surađuje sa drugim ustrojstvenim jedinicama Inspektorata, obavlja i druge poslove u okviru svoga djelokruga.

Za obavljanje poslova iz djelokruga Službe određuje se po jedan samostalni izvršitelj u sjedištu Područne jedinice Rijeka, Područne jedinice Split, Područne jedinice Osijek, Područne jedinice Varaždin i Područne jedinice Zagreb.«.

Dosadašnje točke: »8. SAMOSTALNI ODJEL ZA UNUTARNJU REVIZIJU« i »9. SAMOSTALNI ODJEL ZA UNUTARNJI NADZOR« postaju točke 9. i 10.

Članak 15.

Okvirni broj državnih službenika i namještenika potrebnih za obavljanje poslova iz djelokruga Državnog inspektorata prikazan u tablici koja je sastavni dio Uredbe o unutarnjem ustrojstvu Državnog inspektorata (»Narodne novine«, broj 31/2012) zamjenjuje se Okvirnim brojem državnih službenika i namještenika Državnog inspektorata koji je sadržan u tablici tiskanoj u privitku ove Uredbe, a čini sastavni dio Uredbe o unutarnjem ustrojstvu Državnog inspektorata.

Članak 16.

Glavni inspektor Državnog inspektorata, uz prethodnu suglasnost središnjeg tijela državne uprave nadležnog za službeničke odnose, uskladit će Pravilnik o unutarnjem redu Državnog inspektorata s odredbama ove Uredbe u roku 30 dana od dana stupanja na snagu ove Uredbe.

Članak 17.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/20

Urbroj: 50301-05/20-13-3

Zagreb, 21. veljače 2013.

Predsjednik

Zoran Milanović, v. r.

OKVIRNI BROJ DRŽAVNIH SLUŽBENIKA I NAMJEŠTENIKA DRŽAVNOG INSPEKTORATA

|  |  |  |
| --- | --- | --- |
|  | Naziv unutarnje ustrojstvene jedinice u sastavu državnog inspektorata | Broj službenika i namještenika |
| 1. | KABINET GLAVNOG INSPEKTORA | 6 |
| 2. | SEKTOR NADZORA U PODRUČJU ROBA I USLUGA | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 2.1. | Služba nadzora u području roba, usluga, ugostiteljstva i turizma | 1 |
| 2.1.1. | Odjel nadzora neregistrirane djelatnosti | 4 |
| 2.1.2. | Odjel prometa roba i usluga | 5 |
| 2.1.3. | Odjel ugostiteljstva i turizma | 5 |
| 2.2. | Služba nadzora u području zaštite potrošača | 1 |
| 2.2.1. | Odjel zaštite ekonomskih interesa potrošača | 5 |
| 2.2.2. | Odjel hrane | 4 |
| 2.2.3. | Odjel sigurnosti proizvoda | 5 |
|  | Sektor nadzora u području roba i usluga – ukupno | 32 |
| 3. | SEKTOR NADZORA U PODRUČJU RADA I ZAŠTITE NA RADU | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 3.1. | Služba nadzora u području radnih odnosa | 8 |
| 3.2. | Služba nadzora u području zaštite na radu | 8 |
|  | Sektor nadzora u području rada i zaštite na radu – ukupno | 18 |
| 4. | SEKTOR NADZORA U PODRUČJU RUDARSTVA, ELEKTROENERGETIKE I OPREME POD TLAKOM | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 4.1. | Služba nadzora u području rudarstva | 4 |
|  | – u sjedištu Područne jedinice Rijeka – samostalni izvršitelj | 1 |
|  | – u sjedištu Područne jedinice Split – samostalni izvršitelj | 2 |
|  | – u sjedištu Područne jedinice Osijek – samostalni izvršitelj | 1 |
|  | – u sjedištu Područne jedinice Varaždin – samostalni izvršitelj | 1 |
|  | – u sjedištu Područne jedinice Zagreb – samostalni izvršitelj | 2 |
| 4.2. | Služba nadzora u području elektroenergetike | 2 |
|  | – u sjedištu Područne jedinice Rijeka – samostalni izvršitelj | 2 |
|  | – u sjedištu Područne jedinice Split – samostalni izvršitelj | 2 |
|  | – u sjedištu Područne jedinice Osijek – samostalni izvršitelj | 1 |
|  | – u sjedištu Područne jedinice Varaždin – samostalni izvršitelj | 1 |
|  | – u sjedištu Područne jedinice Zagreb – samostalni izvršitelj | 1 |
| 4.3. | Služba nadzora u području opreme pod tlakom | 2 |
|  | – u sjedištu Područne jedinice Rijeka – samostalni izvršitelj | 2 |
|  | – u sjedištu Područne jedinice Split – samostalni izvršitelj | 1 |
|  | – u sjedištu Područne jedinice Osijek – samostalni izvršitelj | 1 |
|  | – u sjedištu Područne jedinice Varaždin – samostalni izvršitelj | 1 |
|  | – u sjedištu Područne jedinice Zagreb – samostalni izvršitelj | 1 |
|  | Sektor nadzora u području rudarstva, elektroenergetike i opreme pod tlakom – ukupno | 30 |
| 5. | SEKTOR PRAVNIH POSLOVA I LJUDSKIH RESURSA | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 5.1. | Služba pravnih poslova | 1 |
| 5.1.1. | Odjel za izradu normativnih akata i praćenja propisa | 5 |
| 5.1.2. | Odjel za zastupanje pred sudovima | 1 |
|  | – u sjedištu Područne jedinice Rijeka – samostalni izvršitelj | 1 |
|  | – u sjedištu Područne jedinice Split – samostalni izvršitelj | 1 |
|  | – u sjedištu Područne jedinice Osijek – samostalni izvršitelj | 1 |
|  | – u sjedištu Područne jedinice Zagreb – samostalni izvršitelj | 1 |
| 5.2. | Služba ljudskih resursa | 8 |
|  | Sektor pravnih poslova i ljudskih resursa – ukupno | 21 |
| 6. | SEKTOR PLANIRANJA I UNAPRJEĐENJA RADA | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 6.1. | Služba planiranja, praćenja i izvješćivanja | 7 |
| 6.2. | Služba unaprjeđenja rada | 7 |
|  | Sektor planiranja i unaprjeđenja rada – ukupno | 16 |
| 7. | SEKTOR OPĆIH POSLOVA | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 7.1. | Služba financijsko računovodstvenih poslova i nabave | 13 |
|  | – u sjedištu Područne jedinice Rijeka – samostalni izvršitelj | 1 |
|  | – u sjedištu Područne jedinice Split – samostalni izvršitelj | 1 |
|  | – u sjedištu Područne jedinice Osijek – samostalni izvršitelj | 1 |
|  | – u sjedištu Područne jedinice Varaždin – samostalni izvršitelj | 1 |
|  | – u sjedištu Područne jedinice Zagreb – samostalni izvršitelj | 2 |
| 7.2. | Služba općih poslova | 2 |
| 7.2.1 | Odjeljak pisarnice u sjedištu | 5 |
| 7.2.2. | Odjeljak pisarnice u Područnoj jedinici Rijeka | 4 |
| 7.2.3. | Odjeljak pisarnice u Područnoj jedinici Split | 3 |
| 7.2.4. | Odjeljak pisarnice u Područnoj jedinici Osijek | 4 |
| 7.2.5. | Odjeljak pisarnice u Područnoj jedinici Varaždin | 3 |
| 7.2.6. | Odjeljak pisarnice u Područnoj jedinici Zagreb | 9 |
| 7.3. | Služba informatike | 7 |
|  | – u sjedištu Područne jedinice Rijeka – samostalni izvršitelj | 2 |
|  | – u sjedištu Područne jedinice Split – samostalni izvršitelj | 2 |
|  | – u sjedištu Područne jedinice Osijek – samostalni izvršitelj | 2 |
|  | – u sjedištu Područne jedinice Varaždin – samostalni izvršitelj | 2 |
|  | – u sjedištu Područne jedinice Zagreb – samostalni izvršitelj | 3 |
|  | Sektor općih poslova – ukupno | 69 |
| 8. | SEKTOR KONTROLNO-INSTRUKTIVNOG NADZORA | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 8.1. | Služba kontrolno-instruktivnog nadzora nad radom gospodarskih inspektora | 1 |
|  | – u sjedištu Područne jedinice Rijeka – samostalni izvršitelj | 1 |
|  | – u sjedištu Područne jedinice Split – samostalni izvršitelj | 1 |
|  | – u sjedištu Područne jedinice Osijek – samostalni izvršitelj | 1 |
|  | – u sjedištu Područne jedinice Varaždin – samostalni izvršitelj | 1 |
|  | – u sjedištu Područne jedinice Zagreb – samostalni izvršitelj | 1 |
| 8.2. | Služba kontrolno-instruktivnog nadzora nad radom inspektora rada, rudarskih, elektroenergentskih i inspektora opreme pod tlakom | 1 |
|  | – u sjedištu Područne jedinice Rijeka – samostalni izvršitelj | 1 |
|  | – u sjedištu Područne jedinice Split – samostalni izvršitelj | 1 |
|  | – u sjedištu Područne jedinice Osijek – samostalni izvršitelj | 1 |
|  | – u sjedištu Područne jedinice Varaždin – samostalni izvršitelj | 1 |
|  | – u sjedištu Područne jedinice Zagreb – samostalni izvršitelj | 1 |
|  | Sektor kontrolno-instruktivnog nadzora – ukupno | 14 |
| 9. | SAMOSTALNI ODJEL ZA UNUTARNJU REVIZIJU | 3 |
| 10. | SAMOSTALNI ODJEL ZA UNUTARNJI NADZOR | 1 |
|  | – u sjedištu Područne jedinice Rijeka – samostalni izvršitelj | 1 |
|  | – u sjedištu Područne jedinice Split – samostalni izvršitelj | 1 |
|  | – u sjedištu Područne jedinice Osijek – samostalni izvršitelj | 1 |
|  | – u sjedištu Područne jedinice Varaždin – samostalni izvršitelj | 1 |
|  | – u sjedištu Područne jedinice Zagreb – samostalni izvršitelj | 1 |
|  | Samostalni odjel za unutarnji nadzor – ukupno | 6 |
| 11. | PODRUČNA JEDINICA RIJEKA | 1 |
|  | – neposredno u PJ, izvan sastava nižih ustrojstvenih jedinica | 1 |
| 11.1. | Odjel nadzora neregistrirane djelatnosti | 5 |
| 11.2. | Odjel prometa roba i usluga | 5 |
| 11.3. | Odjel ugostiteljstva i turizma | 6 |
| 11.4. | Odjel zaštite potrošača | 9 |
| 11.5. | Odjel radnih odnosa | 12 |
| 11.6. | Odjel nadzora nezakonitog zapošljavanja | 5 |
| 11.7. | Odjel zaštite na radu | 8 |
| Ispostave 1.–11. | |  |
| 1. Ispostava – Odsjek inspekcijskog nadzora u Puli | | 20 |
| 2. Ispostava – Odsjek inspekcijskog nadzora u Poreču | | 20 |
| 3. Ispostava – Odsjek inspekcijskog nadzora u Delnicama | | 8 |
| 4. Ispostava – Odsjek inspekcijskog nadzora u Crikvenici | | 8 |
| 5. Ispostava – Odsjek inspekcijskog nadzora u Gospiću | | 5 |
| 6. Ispostava – Odsjek inspekcijskog nadzora u Pazinu | | 6 |
| 7. Ispostava – Odsjek inspekcijskog nadzora u Krku | | 7 |
| 8. Ispostava – Odsjek inspekcijskog nadzora u Pagu | | 5 |
| 9. Ispostava – Odsjek inspekcijskog nadzora u Rabu | | 3 |
| 10. Ispostava – Odsjek inspekcijskog nadzora u Lošinju | | 4 |
| 11. Ispostava – Odsjek inspekcijskog nadzora u Senju | | 5 |
|  | Područna jedinica Rijeka – ukupno | 143 |
| 12. | PODRUČNA JEDINICA SPLIT | 1 |
|  | – neposredno u PJ, izvan sastava nižih ustrojstvenih jedinica | 1 |
| 12.1. | Odjel nadzora neregistrirane djelatnosti | 12 |
| 12.2. | Odjel prometa roba i usluga | 7 |
| 12.3. | Odjel ugostiteljstva i turizma | 18 |
| 12.4. | Odjel zaštite potrošača | 12 |
| 12.5. | Odjel radnih odnosa | 8 |
| 12.6. | Odjel nadzora nezakonitog zapošljavanja | 8 |
| 12.7. | Odjel zaštite na radu | 11 |
| Ispostave 1. – 6. | |  |
| 1. Ispostava – Odsjek inspekcijskog nadzora u Dubrovniku | | 20 |
| 2. Ispostava – Odsjek inspekcijskog nadzora u Metkoviću | | 11 |
| 3. Ispostava – Odsjek inspekcijskog nadzora u Zadru | | 27 |
| 4. Ispostava – Odsjek inspekcijskog nadzora u Šibeniku | | 20 |
| 5. Ispostava – Odsjek inspekcijskog nadzora u Makarskoj | | 13 |
| 6. Ispostava – Odsjek inspekcijskog nadzora u Sinju | | 5 |
|  | Područna jedinica Split – ukupno | 174 |
| 13. | PODRUČNA JEDINICA OSIJEK | 1 |
|  | – neposredno u PJ, izvan sastava nižih ustrojstvenih jedinica | 1 |
| 13.1. | Odjel nadzora neregistrirane djelatnosti | 5 |
| 13.2. | Odjel prometa roba i usluga | 5 |
| 13.3. | Odjel ugostiteljstva i turizma | 6 |
| 13.4. | Odjel zaštite potrošača | 9 |
| 13.5. | Odjel radnih odnosa | 9 |
| 13.6 | Odjel nadzora nezakonitog zapošljavanja | 5 |
| 13.7. | Odjel zaštite na radu | 8 |
| Ispostave 1. – 9. | |  |
| 1. Ispostava – Odsjek inspekcijskog nadzora u Đakovu | | 7 |
| 2. Ispostava – Odsjek inspekcijskog nadzora u Vukovaru | | 11 |
| 3. Ispostava – Odsjek inspekcijskog nadzora u Vinkovcima | | 12 |
| 4. Ispostava – Odsjek inspekcijskog nadzora u Slavonskom Brodu | | 16 |
| 5. Ispostava – Odsjek inspekcijskog nadzora u Požegi | | 9 |
| 6. Ispostava – Odsjek inspekcijskog nadzora u Virovitici | | 13 |
| 7. Ispostava – Odsjek inspekcijskog nadzora u Našicama | | 7 |
| 8. Ispostava – Odsjek inspekcijskog nadzora u Županji | | 5 |
| 9. Ispostava – Odsjek inspekcijskog nadzora u Novoj Gradiški | | 6 |
|  | Područna jedinica Osijek – ukupno | 135 |
| 14. | PODRUČNA JEDINICA VARAŽDIN | 1 |
|  | – neposredno u PJ, izvan sastava nižih ustrojstvenih jedinica | 1 |
| 14.1. | Odjel nadzora neregistrirane djelatnosti | 5 |
| 14.2. | Odjel prometa roba i usluga | 6 |
| 14.3. | Odjel ugostiteljstva i turizma | 5 |
| 14.4. | Odjel zaštite potrošača | 6 |
| 14.5. | Odjel radnih odnosa | 5 |
| 14.6. | Odjel nadzora nezakonitog zapošljavanja | 5 |
| 14.7. | Odjel zaštite na radu | 6 |
| Ispostave 1. – 4. | |  |
| 1. Ispostava – Odsjek inspekcijskog nadzora u Krapini | | 20 |
| 2. Ispostava – Odsjek inspekcijskog nadzora u Koprivnici | | 15 |
| 3. Ispostava – Odsjek inspekcijskog nadzora u Križevcima | | 9 |
| 4. Ispostava – Odsjek inspekcijskog nadzora u Čakovcu | | 16 |
|  | Područna jedinica Varaždin – ukupno | 100 |
| 15. | PODRUČNA JEDINICA ZAGREB | 1 |
|  | – neposredno u PJ, izvan sastava nižih ustrojstvenih jedinica | 1 |
| 15.1. | Odjel nadzora neregistrirane djelatnosti | 10 |
| 15.2. | Odjel prometa roba i usluga | 20 |
| 15.3. | Odjel ugostiteljstva i turizma | 20 |
| 15.4. | Odjel zaštite potrošača | 20 |
| 15.5. | Odjel radnih odnosa | 19 |
| 15.6. | Odjel nadzora nezakonitog zapošljavanja | 9 |
| 15.7. | Odjel zaštite na radu | 29 |
| Ispostave 1. – 7. | |  |
| 1. Ispostava – Odsjek inspekcijskog nadzora u Karlovcu | | 19 |
| 2. Ispostava – Odsjek inspekcijskog nadzora u Bjelovaru | | 12 |
| 3. Ispostava – Odsjek inspekcijskog nadzora u Sisku | | 12 |
| 4. Ispostava – Odsjek inspekcijskog nadzora u Vrbovcu | | 8 |
| 5. Ispostava – Odsjek inspekcijskog nadzora u Kutini | | 10 |
| 6. Ispostava – Odsjek inspekcijskog nadzora u Novskoj | | 6 |
| 7. Ispostava – Odsjek inspekcijskog nadzora u Daruvaru | | 6 |
|  | Područna jedinica Zagreb – ukupno | 202 |
|  |  |  |
|  | DRŽAVNI INSPEKTORAT – ukupno | 969 |

23 25.02.2013 Uredba o izmjenama i dopunama Uredbe o unutarnjem ustrojstvu Državnog inspektorata

Uredba, NN 23/2013-385
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)